Предмет: Саха литературата

Кылаас: 9

Күнэ-дьыла: 19.10.2011

Тема: «Мин дойдум -олоңхо дойдута» П.А. Слепцов-Ойуунускай «Дьулуруйар Ньургун Боотур» олоҥхоҕо хатылыыр уруок.

Сыала: “Дьулуруйар Ньургун Боотур» олоҥхоҕо хатылыыр уруогу чиҥэтии.

Соруга: - Олоҥхо туһунан өйдөбүлү иҥэрии;

- О5ону уруокка саңарар үлэлиир дьо5урун сайыннарыы;

- Өбүгэлэрбит үгэстэригэр иитии;

ТСО: ИКТ, проектор, олонхо5о аналлаах кинигэлэр.

Уруок тиибэ: хатылааһын.

Уруок формата: хатылааһын.

Уруок хаамыыта:

1.Тэрээһин чаас. Дорооболоһуу. Тэтэрээккэ үлэ, күнү-дьылы суруйуу. (1м)

2. Учуутал хоһоонунан уруогу арыйар. Тема5а киирии. (Слайд № 1. ПАО) (3м)

Таалар налыы хонуулаах,

Талба нарын талахтаах,

Таатта эбэ хотуҥҥа

Талбааланан үөскээбит

Ойуун ууһа удьуордаах

Ойуунускай оҕочоос

Суоһурҕанан олорон,

Сурдурҕаччы суруйбут

“Дьулусханнаах дьолуо маҥан халлаан

Дьураатыгар тура төрүөбүт

Дьулусхан субуйа сүүрүк

Дьураа хара аттаах

Дьулуруйар Ньургун Боотур” диэн

Үйэ саас тухары

Саха хаан аймаҕар,

Кэнчиэри ыччатыгар

Кэрэ кэпсээн буолар

Отут суол олоҥхоттон айыллыбыта үһү. Бүгүн биһиги П.А. Ойуунускай “Дьулуруйар Ньургун Боотур” олоҥхоҕо хатылыыр уруокпутун саҕалыахпыт.

2.1. Учуутал: былыр өбүгэлэрбит тымныы киэһэлэргэ тугу истэн сэргэхсийэллэр этэй? (Оҕолор эппиэттэрэ). Чэйиҥ эрэ оҕолоор, олоҥхолоон холонуохха эрэ. Учуутал олоҥхону саҕалыыр. Ол кэнниттэн үөрэнээччилэр олоҥхолууллар “Дьулусхан субуйа сүүрүк дьураа хара аттаах Дьулуруйар Ньургун Боотур” саха литературатын учебнигыттан наизусть Ш*ишигина В.Р., Максимова М.Е.*. “Саха литературата” 9 кылаас, Дь. Бичик. 1999 с. 448с. Слайд №2 (7м)

-Учуутал: “Олоҥхолоон оҕонньор барахсан,

Оллоонноон олорон эрэн,

Олоҥхо номоҕо оҥостон

Аан ийэ дайды айыллыбытын,

Алаҕаркаан-тэтэгэркээн,

Алтан араҕас далбардаммытын

Эриэккэстик этэн-тыынан,

Элэгэлдьитэн киирдэҕинэ,

Унаар-мунаар көрбүт

Урааҥхай саха барахсан

Нохтолоох тойон сүрэҕэ долгуйан

“Ноо” диирэ эбитэ үһү”.

-Салгыы оҕолор олоҥхолууллар.

*2.2 Олоӊхону хатылааһын (слайд көрдөрүү № 4-24) (5м). Учуутал:*Билигин билиибитин бэрэбиэркэлии таарыйа ыйытыыларга эппиэттиэххит.

- Олоӊхо остуоруйа буолар дуо?

1. «Дьулуруйар Ньургун Боотур олоӊхо туохтан саҕаланарый?

2. Олоӊхо5о баар айыылар ааттарын ааттаталаа.

3. Аал Лууп Мас диэн тугуй? (Иэйэхситтээх Айыыһыты эргитэр, уйгуну –быйаӊы, үтүө төрүөҕү биэрэр олох илгэ, ийэ-маһа)

4. Дьулуруйар Ньургун Боотур ийэтин, аҕатын аата кимнээх диэннэрий? (Айыӊа Сиэр Тойон, Айыы Нуоралдьын Хотун)

5.Туйаарыма Куо ийэтин, а5атын, убайын аата ким диэний? (Сабыйа Баай Хотун, Саха Саарын Тойон, Кун Дьирибинэ)

6.Туйаарыма Куону ким уорарый, то5о? (Уот Уһутаакы, кэргэн оӊостоору)

7.Ньургун Боотур туохтан сылтаан уонна кимниин охсуһа барарый?

8.Бухатыыр танаьа-саба, туттар сэбэ-сэбиргэлэ?

9.Бухатыыр ата хайда5ый?

10.Ньургун Боотур хас түүннээх күн охсуһарый? (30)

11.Ньургун Боотур эдьиийэ күүстээх удаҕан (Айыы Умсуур уда5ан)

12. Үрүӊ Уоланы кимнээх албастыылларый? (Үс Айыы кыргыттара)

13.Кыскыйдаан Куо диэн кимий? Кимиэхэ кэргэн тахса сатыырый?

14.Кыыс Ньургун дьиэтэ-уота?

15.Тоҕо Кыыс Ньургун диэн ааттааҕый?

16.Олоӊхо тугунан түмүктэнэрий? Тоҕо?

17.Ньургун Боотур кимниин холбоһоруй?

18. Үрүӊ Уолан кимниин холбоһоруй?

2.3 Олоҥхо дойдутугар айан. Викторина ( слайд с ответами и рисунками с гиперссылками №24) (7м)

* 1. Олоӊхо эпоһа Аан дойдуга ЮНЕСКО-5а биллибитэ. Хас сыллаахха? ЮНЕСКО диэн тугуй? Хайдах өйдүүгүтүй?
* 2. Олоӊхо хаһан үөскээбитэй? Олоӊхо диэн тыл ис хоһооно?
* 3. Аан бастакы «Дьулуруйар Ньургун Боотур» олоӊхону ким сурукка киллэрбитэй?
* 4. 2006-2016 сыллар туох сылларынан биллэриллибитэй?
* 5.Олоӊхону кимнээх хас сыллаахха тылбаастаабыттарай?
* 6.Опера уонна балет сыанатыгар хас сыллаахха турбутай
* 7.Москваҕа хас сыллаахха турбутай
* 8. Ийэ олонхоһуттар диэн кимнээҕи ааттыыбытый?
* 9. Олоңхо тематыгар ханнык саха худуоһунньуктара Үлэлээбиттэрэй ?
* 10. Олоңхо сайдыбыт, уутуйан үөскээбит дойдута диэн ханнык дойдуну ааттыыбытый? Тоҕо?
* 11. Хайа артыыс«Дьулуруйар Ньургун Боотур» олоңхону грампластинкаҕа уһултарбытай .Ханна?
* 12. Ньургун Боотур олонхо хас строкаттан, ырыаттан турарый?
* 13. Олоҥхоҕо анаммыт ыһыах аан бастаан ханна хас сыллаахха буолбутай. (Уус-Алдаҥҥа буолбут олоҥхо ыһыаҕар “Дьулуруйар Ньургун Боотур” олоҥхону аан бастаан Уус-Алдаҥҥа “Кэнчээри” оҕо ансаамбыла кылгатан туруорбута. Онно эһиги үөлээннээхтэргит Бочкарев Дуолан, Сарыала Тулунаттан Наташа Сивцева кыттыыны ылбыттара)
* 14. Былатыан Ойуунускай Дьулуруйар Ньургун Боотур олоҥхону хас сыллардаахха суруйарый.
* 15. Сергей Васильев – Борогонскай оҕолорго анаабыт олоҥхото ?

2.5 Улуу олоңоһуттары кылгастык учуутал кэпсиир (слайда). (2м)

Норуот тылынан уус-уран айымньыларыттан бары өттүнэн баай ис хоһоонунан, кээмэйинэн, уус-уран ойуулааһынынан , толоруллуутунан уратылаахтара –олоҥхо буолар. Саха тылынан сүдү баайын-олоҥхоһуттар аҕаллылар. Урукку өртүгэр олоҥхоһут хоммут ыалыгар дьоро киэһэ буолара. Улуу олоҥхоһуттар кэлэр сурахтара хас да күн инниттэн биллэрэ. Кини кэлиитигэр ас гиэнэ бастыҥа тардыллара, дьоллоох дьоро киэһэ тэриллэрэ.

**-Слепцова Гутя П.А. Слепцов-Ойуунускай туһунан кылгастык кэпсиэҕэ. (Слайд) (2м)**

*«1893 с Таатта улууһугар төрөөбүтэ. П.А. Ойуунускай – сахалартан биир бастакы учуонай, фольклорист, олоҥхоһут, саха литературата сайдарыгар улахан кылааты киллэрсибитэ, Саха сиригэр советскай былааһы төрүттээччилэртэн биирдэстэрэ. Кыра эрдэҕиттэн олоҥхону истэ улааппыт буолан, уонна ийэтин төрдүлэригэр улуу олоҥхоһуттар, тойуксуттар үөскээбит буолан 8-9 сааһыттан олоҥхолообута. Дьаныһан туран саха фольклорун үөрэппитэ, чинчийбитэ. Уонна биһиэхэ сүдү айымньылары Дьулуруйар Ньургун Боотур олоҥхону, Кыһыл ойууну, Улуу кудаҥсаны, Дойду оҕото Дорогуунап Ньукулайы суруйбута. Саамай улахан айымньыта норуот олоҥхоһуттарын тылларыттан суруйбут айымньыта Дьулуруйар Ньургун Боотур олоҥхо буолар. Олоҥхону 1930-32 сылларга 2,5 сыл суруйбута. Дьулуруйар Ньургун Боотур олоҥхону 30 суол олоҥхоттон турар диэн этэллэр, ол гынан баран чинчийээччилэр этэллэринэн биир сүдү айымньы буолар».*

-Улуу олоҥхоһуттар нэһилиэк аайы бааллара. Биһиги улууспутуттан, нэһилиэкпититтэн биллэр олоҥхоһуттары билиһиннэриэҕиҥ.

- **Лукачевская Дуся- Дмитрий Говоров (слайд) (2м)**

*«Дмитрий Михайлович Говоров- Ырыа Миитэрэй эбэтэр Олоҥхоһут Миитэрэй Бороҕон олоҥхоһуттарыттан ордук киэҥник биллибит олоҥхоһут, сэһэнньит, тойуксут. ССРС Суруйааччыларын союһун чилиэнэ.Уус-Алдаҥҥа эрэ буолбакка киин улуустарга, ону ааһан Хоту Булуҥҥа, Дьааҥыга, Бүлүү, Өлүөхүмэ улуустарынан аатыран сураҕыран олоҥхолообута. «Бүдүрүйбэт Мүлдьү Бөҕө» олоҥхото Бояров диэн политссыльнай күнүстэри-түүннэри олоҥхолотон, тылыттан устан 1938 сыллаахха туспа кинигэнэн бэчээттээбитэ. Дмитрий Михайловиһи олоҥхоһут быһыытынан арыйбыт киһинэн САХА АССР үтүөлээх учуутала Георгий Васильевич Данилов буолар. Кини баара суоҕа 19 саастааҕар аан маҥнай Говоров Эрбэхтэй Бэргэн диэн олоҥхотун кэпсээн курдук суруйбута. Ырыа Миитэрэй уопсайа 13 олоҥхолоох эбит».*

**Учуутал:** Ол курдук биһиги Чэриктэйбититтэн эмиэ хас да олоҥхоһут баара. Олор тустарынан эттэххэ(слайда көрдөрүү) (2м):

**Горохов Митрофан-Лос Миитэрэпээн**. Үөрэҕэ суох «Энгельс» колхоз чилиэнэ. Олоҥхото Куруубай Хааннаах Кулун Куллустуур

**Горохов Федор-Ньаача Сүөдэр.**Былыр улуус баайдарыгар ыҥырыыга сылдьан олоҥхолуура үһү. Киниттэн Попов Иван Конович үөрэммит.

**Попов Иван Конович-Күүстээх Куонаан уола**- ырыаһыт, олоҥхоһут. Олоҥхото Айыы уола Аан Айдаарыкы бухатыыр.

**Попов Владимир- Олоҥхоһут Болодьумаар-** 19 үйэ үчүгэй олоҥхоһута, ырыаһыта.

**Рожин Николай Романович**-үчүгэй тыллаах-өстөөх олоҥхоһут.

**Свешников Иннокентий Гаврильевич –Хагдаа.** «Ыччат суола» колхоз чилиэнэ .Бэйэтэ анаан нэһилиэгэр олоҥхолуура үһү. 1943 с сэриигэ баран өлөр.

**Шергин Николай Петрович –Тыйыс Хара** туһунан Максимов Вася кэпсиэҕэ. (2м)

*«Ырыаһыт, олоҥхоһут. Орто үөрэхтээх.20 ссһыттан истибит олоҥхолорун эбии айан олоҥхолуур эбит 1948 сыл алтынньы 5 күнүгэр Дьокускайга Республиканскай норуотайымньытын дьиэтигэр Саха сирин араас оройуоннарыттан 9 олоҥхоһут Очочуйаарап ”Уһун Түрбүү Бухатыыр” олоҥхотун оруолларынан үллэстэн, бөлөҕүнэн биэс чаас устатыгар толорбуттар. Шергин Николай Уоруку-Суоруку кыыс ырыатын ыллаан дьүүллүүр сүбэ биһирэбилин ылбыт».*

**- (2м) Ушницкий Сандрик кылгастык Сивцева Екатерина Васильевна-Чаҥычай кыыһа туһунан кэпсиэҕэ.***“Олоҥхоһут, ырыаһыт. Остуоруйаһыт.Олус эдэр сааһыттан ыллаабыт-туойбут. Дьүөрэ тылы буларын сөҕөллөрө. Кини, холобур, хатыҥы тула хаама сылдьан наар “Х” дорҕоонунан. Кини ыраахтааҕыны хоһуйбут ырыатын олохтоох баай, юрист В.В. Никифоров-Күлүмнүүр суруйан, нууччалыы тылбаастаан соҕуруу ыыппыт. Ыраахтааҕыттан ырыаһыкка кыһыл көмүс халпаак бэргэһэ кэлбитин олохтоох баайдар хараҕар да көрдөрбөтөхтөр”.*

2.6 **Учуутал:** 19 үйэ иккис аҥарыттан баччаҕа дылы саха фольклорун, олоҥхотун үөрэтиигэ-хомуйууга А.Ф. Миддендорф, О.Н. Бетлинг, И.А. Худяков, Э.К. Пекарскай, В.М. Ионов, А.П. Окладников, П.А. Ойуунускай, Ястремскай, Серошевскай о.д.а үөрэхтээхтэр ааттарын кытта ыкса ситимнээх. Олоҥхону биир ханнык эрэ киһи айбатаҕа.кини-үгүс чаҕылхай талааннаах дьоннор-олоҥхоһуттар сүүһүнэн сылларга айбыт айымньылара. Ити туһунан саха фольклорун үгүстүк чинчийбит, үөрэппит ХИФУ саха салаатын уонна культуратын доцена, декана В.В. Илларионов туһунан Горохова Алина кэпсиэҕэ. (1м)

**-Максимов Вася –** Иванова Мария Егоровна туһунан кэпсиэҕэ. **(1м)**

**“** Мария Егоровна, биһииги учууталбыт, олоҥхо сыллара суох эрдэҕинэ 1987 с. Уус-Алдан олоҥхотун туһунансведениялары хомуйан дипломнай үлэтин суруйбута. Ол үлэ түмүгүнэн “Олоҥхо биһигэ” диэн кинигэ бэчээттэммитэ”.

- **Сивцева Мотя** (3м)Иннокентий Васильевич Пухов- бөдөҥ учуонай, Саха сирин, Алтай, Сибиир, Дальнай Восток норуоттарын фольклордарын, норуот тылынан айымньыларын уһулуччулаах чинчийээччитэ , гражданскай уонна аҕа дойду Улуу сэриилэрин кыттыылааҕа, Кыһыл сулус уордьан кавалера, Саха асср наукатын үтүөлээх деятелэ, М. горькай аатынан Аан дойдутааҕы литература институтугар 25 сыл научнай сотруднигынан үлэлээбит. Сивцева Мотя В.И. Пухов туһунан кылгастык кэпсиэҕэ. «*Иннокентий Васильевич Пухов 1904. Бороҕон улууһун Курбуһах нэһилиэгэр төрөөбүтэ. Саха оскуолаларыгар маҥнайгы үрдүк үөрэхтээх нуучча тылын учууталларыттан биирдэстэрэ этэ. Ол курдук учууталларга нуучча тылыгар көмө пособиелары оҥортообута. Анал сүһүөх кылаастарга аналлаах программалары бэчээттэппитэ. Кэлин 1938 с Сахалыы букубаары бэчээттэппитэ. Научнай үлэтин олоҥхоттон саҕалаабыта. Маныаха биир дойдулааҕа Дмитрий Говоров Мүлдьү Бөҕө олоҥхотун анаан үөрэтиини төрүт гыммыта. Уус-Алдан улууһугар бэйэтэ фольклорнай экспедиция тэринэн тахса сылдьыбыта. Хас да олоҥхону сурукка киллэрбитэ. Кэлин учуонай кандидатскай диссертациятын ситэрэн «Якутский героический эпос-олонхо. Основные образы» диэн ааттаан «Наука» издательство5а туспа кинигэ таһаартарбыта. Саха фольклористарыттан аан маҥнай наукаҕа суолу аспыта. Олоҕун бүтэһик сылларыгар диэри М. Горькай аатынан Аан дойду литературатын институтугар олоҥхону эпическай айымньы быһыытынан салгыы үөрэтиигэ үлэлээбитэ. Олоҥхону тылбаастаан, бэчээттээн таһаарыыга сөҕүмэр улахан үлэни ыыппыта».*

2.7 Түмүк .

Диспут : **Учуутал ыйытыыта** Дьиэҕэ үлэни бэрэбиэркэ (5 м) .

– Олоҥхону тоҕо үксүн эр киһи толороруй? (о5олор эппиэттэрэ)

“ Кыыс о5о уобараһа –Туналҕаннаах Ньуурдаах Туйаарыма Куо”.

“Уол оҕо уобараһа-Дьулуруйар Ньургун Боотур”

2.8 Сыана туруоруута. Бэйэлэрэ бэйэлэригэр сыана туруораллар.( 1м)